19. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ  ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ. Αριθ. Φ.141/14916 της 5 Φεβρ./20  Μαρτ.1976 (ΦΕΚ Β΄ 380). Περί τροποποιήσεως διατάξεων αφορωσών εις την απλούστευσιν διαδικασιών επί θεμάτων εξετάσεων απαλλαγών κλπ. του Εθνικού Μετσοβίου Πολυτεχνείου. Έχοντας υπ’ όψει: α)τας διατάξεις της παρ. 5 της υπ’ αριθ. 107/1962 Π.Υ.Σ. κυρωθείσης δια του άρθρ.1 του Ν.Δ/τος υπ’ αριθ.4263/1962(ΦΕΚ 187 τ.Α΄) περί κυρώσεως της υπ’ αριθ.107/1962 Π.Υ.Σ «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων» και β)την πρότασιν της Συγκλήτου του Εθνικού Μετσοβίου Πολυτεχνείου την διατυπωθείσαν κατά τας από 10.10.1975 και 24.10.75 συνεδρίας αυτής, αποφασίζομεν: Τροποποιούντες τας παρ. 2 της υπ’ αριθ. 16444/ 10.5.72(ανωτ. αριθ. 9) ημετέρας αποφάσεως και 21 και 22(εδάφ.2) του άρθρ. 6 του υπ’ αριθ. 563/1961 Β.Δ/τος «περί φοιτήσεως βαθμολογιών και εξετάσεων εν ταις Σχολαίς του Εθνικού Μετσοβίου Πολυτεχνείου (ανωτ. αριθ. 1) καθορίζομεν τα κάτωθι: 1.Αι επαναληπτικαί προαγωγικαί εξετάσεις της εξεταστικής περιόδου μηνός Οκτωβρίου επί οφειλομένων μαθημάτων μεταφερομένων εκ προηγουμένου έτους σπουδών διενεργούνται γραπτώς ενώπιον Επιτροπής, αποτελουμένης εκ του Κοσμήτορος της αρμοδίας Σχολής εκ του διδάσκοντος το εξεταζόμενον μάθημα Καθηγητού και εξ ενός ετέρου Καθηγητού συγγενούς μαθήματος, της αυτής ή ετέρας Σχολής οριζομένου υπό της αρμοδίας Σχολής. 2.Σπουδαστής δίς απορριφθείς εκ τάξεως τινός αποκλείεται των περαιτέρω σπουδών εις το Εθνικόν Μετσόβιον Πολυτεχνείον εκτός εάν κατόπιν αιτήσεως αυτού η αρμοδία Σχολή ήθελεν επιτρέψει κατά την απόλυτον κρίσιν της την εκ νέου εγγραφήν αυτού εις την αυτήν τάξιν. Η αυτή διαδικασία δύναται να τηρηθή εις όλας εξαιρετικάς περιπτώσεις και δια σπουδαστήν τρίς απορριφθέντα εκ τάξεως τινός. 3.Αι αιτήσεις δια την κατάταξιν εις τας Σχολάς του Εθνικού Μετσοβίου Πολυτεχνείου διπλωματούχων Ανωτάτων Σχολών της ημεδαπής και αλλοδαπής υποβάλλονται κατά το από 1ης Μαρτίου μέχρι 31 Μαΐου του προηγουμένου ακαδημαϊκού έτους χρονικόν διάστημα, τα δε δικαιολογητικά τούτων μέχρι και της 31ης Αυγούστου. Η παρούσα δημοσιευθήτω δια της Εφημερίδος της Κυβέρνησεως. 31.Γ.δ.18-19 Φοίτηση, εξετάσεις κλ.π. Εθνικού Μετσόβιου Πολυτεχνείου 